CELEX: 32018D0702(01)
Language: et
Date: 2018-06-26 00:00:00
Title: Nõukogu otsus, 26. juuni 2018, millega nimetatakse ametisse Euroopa Toiduohutusameti juhatuse seitse liiget

2.7.2018   
               
               
                  ET
               
               
                  Euroopa Liidu Teataja
               
               
                  C 230/2
               
            NÕUKOGU OTSUS,
      26. juuni 2018,
      millega nimetatakse ametisse Euroopa Toiduohutusameti juhatuse seitse liiget
      (2018/C 230/02)
      EUROOPA LIIDU NÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 25 lõiget 1,
      võttes arvesse Euroopa Komisjoni poolt nõukogule 24. jaanuari 2018. aasta kirjaga esitatud kandidaatide nimekirja,
      võttes arvesse 16. mai 2018. aasta kirjas esitatud Euroopa Parlamendi seisukohti
      ning arvestades järgmist:
      
                  (1)
               
               
                  Euroopa Toiduohutusameti sõltumatuse, hea teadusliku kvaliteedi, läbipaistvuse ja tõhususe tagamine on äärmiselt oluline. Samuti on hädavajalik tagada kõnealuse ameti koostöö liikmesriikidega.
               
            
                  (2)
               
               
                  Euroopa Toiduohutusameti juhatuse seitsme liikme ametiaeg lõpeb 30. juunil 2018.
               
            
                  (3)
               
               
                  Komisjoni esitatud nimekiri on läbi vaadatud eesmärgiga nimetada komisjoni esitatud dokumentide alusel ning Euroopa Parlamendi seisukohti silmas pidades ametisse seitse uut Euroopa Toiduohutusameti juhatuse liiget. Eesmärk on tagada võimalikult suur pädevus, ulatuslikud asjakohased eksperditeadmised, näiteks juhtimise ja avaliku halduse alal, ning võimalikult lai geograafiline jaotumine liidus.
               
            
                  (4)
               
               
                  Määruse (EÜ) nr 178/2002 artikli 25 lõike 1 kohaselt peab neljal Euroopa Toiduohutusameti juhatuse liikmel olema tarbijaid ja toiduahela muid huvigruppe esindavates organisatsioonides töötamise kogemus. Kolme sellise taustaga Euroopa Toiduohutusameti juhatuse liikme ametiaeg lõpeb 30. juunil 2018; ühel neist on tarbijaid esindavas organisatsioonis töötamise kogemus ja kahel toiduahela muid huvigruppe esindavates organisatsioonides töötamise kogemus. Kõnealused liikmed tuleks seetõttu asendada liikmetega, kellel on tarbijaid esindavas organisatsioonis ja toiduahela muid huvigruppe esindavates organisatsioonides töötamise kogemus, kusjuures esindatud peaksid olema mõlemad alakategooriad, nii tarbijad kui ka toiduahela muud huvigrupid.
               
            
                  (5)
               
               
                  Määruse (EÜ) nr 178/2002 artikli 25 lõikes 2 on sätestatud, et liikmete ametiaeg on neli aastat ja neid võib üks kord ametisse tagasi nimetada. Üks tarbijaid esindavas organisatsioonis töötamise kogemusega liige on juba juhatuse liikmena nõukogu 24. juuni 2013. aasta otsusega (2) ja 16. juuni 2014. aasta otsusega (3) ametisse nimetatud. Ühe aasta asendas ta tagasiastunud liiget tema järelejäänud ametiajal ning seejärel nimetati ta ametisse täismahus nelja-aastaseks ametiajaks. Kõnealune liige tuleks seetõttu ametisse nimetada ainult kolmeks aastaks, et tema ametiaeg ei ületaks kokku kaheksat aastat,
               
            ON VASTU VÕTNUD KÄESOLEVA OTSUSE:
      Artikkel 1
      Euroopa Toiduohutusameti juhatuse uuteks liikmeteks ajavahemikuks 1. juulist 2018 kuni 30. juunini 2022 nimetatakse järgmised isikud:
      Geronimo Răducu BRĂNESCU
      Herman DIRICKS
      Libor DUPAL (*1)
      
      Iñaki EGUILEOR
      András SZÉKÁCS
      Annette TOFT (*2)
      
      Artikkel 2
      Euroopa Toiduohutusameti juhatuse uueks liikmeks ajavahemikuks 1. juulist 2018 kuni 30. juunini 2021 nimetatakse järgmine isik:
      Raymond O'ROURKE (*3)
      
      Artikkel 3
      Käesolev otsus jõustub selle vastuvõtmise päeval.
      
         Luxembourg, 26. juuni 2018
         
            
               Nõukogu nimel
            
            
               eesistuja
            
            E. ZAHARIEVA
         
      
      
         (1)  EÜT L 31, 1.2.2002, lk 1.
      
         (2)  Nõukogu 24. juuni 2013. aasta otsus, millega nimetatakse ametisse Euroopa Toiduohutusameti juhatuse liige (ELT C 187, 29.6.2013, lk 7).
      
         (3)  Nõukogu 16. juuni 2014. aasta otsus Euroopa Toiduohutusameti poolte juhatuse liikmete ametisse nimetamise kohta (ELT C 192, 21.6.2014, lk 2).
      
         (*1)  Liige, kellel on tarbijaid esindavates organisatsioonides töötamise kogemus.
      
         (*2)  Liige, kellel on toiduahela muid huvigruppe esindavates organisatsioonides töötamise kogemus.
      
         (*3)  Liige, kellel on tarbijaid esindavates organisatsioonides töötamise kogemus.